NAZAALAKO kyokka ne twawukana ne taata w’abaana bange. Wabula ebbanga lyonna lye nnamala naye saamalamu ku kagoba ate nga nnali nkyagala nnyo.
Ekirala abasajja tebakyankwana ate nga mpulira njagala okubeerako n’omusajja ansanyusa mu buliri.
Ssenga nkole ntya kuba nfa ennyonta.
MWANA wange okumalamu akagoba mu bakyala si kintu kyangu okuggyako ng’omuntu gw’oli naye omwagala nnyo oba nga kye muliko okitaddeko ebirowoozo byo byonna. Ekirala abakazi bangi abazaala naye nga tebatuukangako ku ntikko.
Oluusi kiva na ku musajja. Bw’aba amanyi okunoonya mukazi we obulungi nakyo kisobola okumutuusa ku ntikko. Ekirala eky’abasajja obutakukwana tolina kizibu wabula wabaawo ekiseera ekituuka abasajja ne bakukwana nnyo ate olulala ne beesiba.
Beera mugumu ojja kufuna omusajja akwagala. Wabula olina okwegendereza kuba obulwadde bungi.
lug_Latn lug_Latn lug_Latn lug_Latn lug_Latn lug_Latn